Bahaso Jamee

Bahaso Jamee, kadang disabuik juo bahaso Aneuk Jamee adolah salah satu dialek Bahaso Minangkabau nan umumnyo dipatutuakan dek sabagian masyarakaik di pasisia barat jo selatan Aceh. Urang Aceh satampek ado nan manyabuiknyo jo Basa Aneuk Jamee atau Basa Baiko. Urang Aneuk Jamee surang labiah suko manyabuiknyo jo Baso Jamu, Basa Jamee, atau Basa Aneuk Jamee.

Bahaso Aneuk Jamee mampunyoi pabedaan jo bahaso induaknyo, bahaso Minangkabau, sangaik mungkin tapangaruah dek faktor asimilasi jo bahaso Aceh nan dominan dipakai sabagai lingua franca di Aceh pasisia. Ado sajumlah kato nan dalam bahaso Minangkabau umum akan tadanga kasa, tapi manjadi kato-kato nan biaso dalam bahaso ko, cando kato "Wa ang" nan marujuak pado kato ganti urang kaduo laki-laki.

 Wilayah tutua 
Bahaso Jamee utamonyo di pakai di kabupaten Aceh Selatan (labiah kurang 30% - 35% dari jumlah populasi adolah urang Aneuk Jamee) jo 12% di kabupaten Aceh Barat Daya, 1% - 5% di Aceh Barat, Aceh Singkil, sarato Simeulue. Barikuik kawasan nan rami panutua bahaso Jamee:
KabupatenKawasanAceh SelatanKecamatan: Kemukiman Kandang (Kecamatan Kluet Selatan), Labuhan Haji, Labuhan Haji Timur, Sama Dua, Tapak TuanAceh Barat DayaKecamatan: SusohAceh BaratRami dipakai di kampuang-kampuang dalam Kecamatan Meureubo (bacampua jo urang Aceh) yaitu desa Gunong Kleng, Peunaga, Meureubo, Ranto Panyang dan sakitarnyo. Salain itu, sabagian kaciak juo mauni Desa Padang Seurahet nan tamasuak dalam Kecamatan Johan Pahlawan. Umumnyo di tampek nan disabuik tarakhia ko marupokan katurunan pandatang nan tibo dari Kabupaten Aceh Selatan dan alah lamo manatok di Aceh Barat sacaro turun tamurun.SimeulueSinabang dan sakitarnyoAceh SingkilKota Singkil, Kecamatan Pulau Banyak

 Contoh kalimaik 

 Macut alah ka kadai. (Jamee)
 Etek alah ka kadai. (Padang)
 lsuek adiek sandiri ka sakolah. (Jamee)
 Bisuak adiak surang nan (pai) ka sikolah.
 Abang tangah mambaco. (Jamee)
 Uda sadang mambaco. (Padang)
 Pacut mambuek lasueng. (Jamee)
Mamak mambuek lasuang. (Padang)

 Rujuakan 

Kategori:Bahaso Minangkabau
Kategori:Aceh